Solen har varmet Nordjylland hele dagen igennem den 1. juni og gjort årets første sommerdag til en smuk fornøjelse. Men fornøjelsen varer ikke længe. Allerede fredag den 2. juni kan vi se frem til en dryppende formiddag. Hele dagen igennem fredag bliver det småt med solskin. Omkring Aalborg og syd for Limfjorden kan man dog være heldig at nå op på en 18-20 grader. Lige bortset fra pinsedag, søndag, kommer alle dage til og med tirsdag til at byde på vejr i den våde ende af skalaen. Du kan se hele vejrudsigten her:

Opsummering:
Det blev en lun og tør start på sommeren, men desværre ser glæden ud til at være kort. De næste dage bliver dryppende og med kun få huller igennem til solen.